open-index/open-wikipedia-markdown huggingface dataset:
Ռուբեն Ռուբենով

**Ռուբեն Ղուկասովիչ (Լուկյանովիչ) Ռուբենով (Մկրտչյան**)(), խորհրդային  հեղափոխական, կուսակցական և պետական գործիչ։ Ադրբեջանի բոլշևիկյան համամիութենական կոմունիստական կուսակցության Կենտկոմի առաջին քարտուղար (02/07/1933 - 12/10/1933)։

## Կենսագրություն
Ծնվել է 1893 թվականին Թիֆլիսում, հայ աշխատավորի ընտանիքում։ 1914 թվականին անդամագրվել է ՌՍԴԲԿ-ին։ Ցարական ռեժիմի օրոք բազմիցս ձերբակալվել է։ Եղել է Հարավային Կովկասում խորհրդային իշխանության համար պայքարի կազմակերպիչներից։ 1918 թվականից զբաղվել է կուսակցական և պետական աշխատանքով, ղեկավարել է հակահեղափոխության ուժերի ջախջախումը Անդրկովկասում։ 1933 թվականին եղել է Ադրբեջանի Կոմկուսի Կենտկոմի առաջին քարտուղար և պաշտոնավարել է մինչև նույն տարվա դեկտեմբերի 10-ը, երբ նրան փոխարինել է Միր Ջաֆար Բաղիրովը։ 1934 թվականին նշանակվել է Ուկրաինական Խորհրդային Սոցիալիստական Հանրապետության) Կիևի մարզի Կուսակցական Վերահսկիչ Կոմիտեի լիազոր ներկայացուցիչ։

1937 թվականի սեպտեմբերի 15-ին ձերբակալվել է «տրոցկիստական ահաբեկչական կազմակերպությանը մասնակցելու» մեղադրանքով։ Նոյեմբերի 27-ին Գերագույն դատարանի զինվորական կոլեգիան նրան մահապատժի է դատապարտել, նույն օրը նրան գնդակահարել են Բուտովոյի հրաձգարանում։

1954 թվականի նոյեմբերի 17-ին ԽՍՀՄ Գերագույն դատարանի ռազմական կոլեգիայի որոշմամբ հետմահու ռեաբիլիտացիայի է ենթարկվել։ 1956 թվականին ԽՄԿԿ Թբիլիսիի մարզային կոմիտեն վերականգնել է կուսակցության շարքերում։ Երևանի փողոցներից մեկը կոչվել է Ռուբեն Ռուբենովի անունը (ներկայումս՝ Փավստոս Բյուզանդի փողոց)։

## Ծանոթագրություններ

## Արտաքին հղումներ
* Биография
* Рубенов Рубен Гукасович

Կատեգորիա:Ադրբեջանի կոմունիստական կուսակցության կենտկոմի առաջին քարտուղարներ
Կատեգորիա:Ադրբեջանահայ քաղաքական գործիչներ
Կատեգորիա:Ադրբեջանի հեղափոխականներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:ԽՍՀՄ քաղաքական գործիչներ
Կատեգորիա:ԽՍՀՄ-ում գնդակահարվածներ
Կատեգորիա:Հայ կոմունիստներ
Կատեգորիա:Հայ հեղափոխականներ
Կատեգորիա:Մահապատժի ենթարկված քաղաքական գործիչներ
Կատեգորիա:Ստալինյան բռնաճնշումների հայ զոհեր
Կատեգորիա:Վիրահայ քաղաքական գործիչներ
Քոդի Քըրսլի

**Քոդի Քըրսլի** (), կանադացի դերասան, որն առավել հայտնի է CW հեռուստաալիքով հեռարձակվող «Ռիվերդեյլ» հեռուստասերիալում կատարած Մարմադյուկ «Մոուս» Մեյսոնի և Նեթֆլիքսի «Ապոկալիպսիսի լուսաբացը» հեռուստասերիալում կատարած Տուրբո Պոկասկիի դերերով։

## Կարիերա
Դերասանական արվեստում իր դեբյուտը կատարել է «Հյուսիսափայլ» ֆիլմում, որտեղ եղել որպես սցենարիստ և դերասան։ Ֆիլմը թողարկվել է 2016 թվականին։ Հետո փոքրիկ դերակատարում է ունեցել «Հզոր ռենջերներ» ֆիլմում։ Նույն տարում նկարահանվել է «Պարույր» դրամայում, որն ունեցել է մեկ եթերաշրջան։ Հետո կատարել է Մոուս Մեյսոնի դերը CW հեռուստաալիքով հեռարձակվող՝ Archie Comics-ի հիման վրա ստեղծված «Ռիվերդեյլ» հեռուստասերիալում։ Առաջին երեք եթերաշրջաններում ունեցել է պարբերական դեր, որից հետո լքել է հիմնական կազմը։ 2018 թվականին ավարտել է sci-fi հեռուստաալիքի «Երկվորյակներ» կարճամետրաժ ֆիլմում իր նկարահանումները։ Հետո նաև կատարել է Տուրբո Բրո Ջեքի դերը Նեթֆլիքսի «Ապոկալիպսիսի առավոտը» հեռուստասերիալում։ Նաև մասնակցում է որպես պրոդյուսեր սպասվող «Այն աշխարհում» ֆիլմում և «Երեք փոքրիկ կտոր» հեռուստասերիալում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*

Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի պրոդյուսերներ
Կատեգորիա:Կանադացի սցենարիստներ
Ջորջ II

**Գեորգ II Հանովերցի** (Ջորջ Օգոստոս), Հանովերի կորֆյուրստ և Բրունսվիկ-Լյունեբուրգի դուքս 1727 թվականի հունիսի 11-ից (22), Ջորջ I-ի որդին։ Բրիտանիայի վերջին միապետը, որը ծնվել է Բրիտանիայից դուրս։

Որպես թագավոր 1727 թվականից՝ Ջորջը համեմատաբար քիչ ազդեցություն ուներ բրիտանական ներքին քաղաքականության վրա, որը հիմնականում վերահսկվում էր բրիտանական խորհրդարանի կողմից։ Որպես Սրբազան Հռոմեական կայսրության կորֆյուրստ, նա 12 ամառ անցկացրեց Հաննովերում, որտեղ ավելի անմիջական վերահսկողություն ուներ հանրային քաղաքականության վրա։ Նա բարդ հարաբերություններ ուներ իր ավագ որդու՝ Ֆրեդերիկի հետ, ով աջակցում էր խորհրդարանական ընդդիմությանը։ Ավստրիական իրավահաջորդության պատերազմի ժամանակ Ջորջը կռվել է Դետինգենի ճակատամարտում 1743 թվականին և այդպիսով դարձել է բրիտանացի վերջին միապետը, ով անձամբ է առաջնորդել զորքերը մարտի։

1745 թվականին բրիտանական գահի կաթոլիկ հավակնորդ Ջեյմս Ստյուարտի («Ծեր հավակնորդ») կողմնակիցները Ջեյմսի որդու՝ Չարլզ Ստյուարտի («Երիտասարդ հավակնորդ» կամ «Գեղեցիկ արքայազն Չարլի») գլխավորությամբ, Հակոբական վերջին ապստամբության ժամանակ փորձեցին տապալել Գեորգին,բայց չհաջողվեց։ 1751 թվականին արքայազն Ֆրեդերիկի անսպասելի մահից հետո Ջորջի թոռը՝ Ջորջ III-ը, դարձավ ակնհայտ ժառանգորդ և ի վերջո թագավոր։

Գեորգը համակրում էր Վիգերի կուսակցությանը։ Իր գահակալության առաջին տարիներին կարևոր դեր է խաղացել Վիգերի առաջնորդ Ռոբերտ Ուոլփոլը, ով համարվում է Մեծ Բրիտանիայի առաջին փաստացի վարչապետը։
մինի|Պատկերել է Թոմաս Հադսոնը
Ջորջի կենդանության օրոք օգտագործվել է երկու օրացույց՝ Հուլյան օրացույց (հին ոճ) և Գրիգորյան օրացույց (նոր ոճ)։ 1700 թվականի փետրվարի 19-ին (մարտի 1) Հանովերը հուլյանից անցավ Գրիգորյան օրացույցին։ Մեծ Բրիտանիան անցավ 1752 թվականի սեպտեմբերի 3-ին (14)։ Տարին սկսվեց հունվարի 1-ից, այլ ոչ թե մարտի 25-ից (այս օրը անգլիական Նոր տարին էր)։

Ջորջ II-ը ներկայացրել է միապետի պաշտոնական ծննդյան տարեդարձը տաք սեզոնին նշելու ավանդույթը։ Որոշումը կայացվել է այն պատճառով, որ այնքան էլ հարմար չէր պաշտոնական տոնակատարություններ անցկացնել օրացուցային ծննդյան օրը՝ ցուրտ և անձրևոտ նոյեմբերին, և շատ տպավորիչ իրադարձություններից պետք է հրաժարվեին։ Առաջին անգամ բրիտանական միապետի երկու ծննդյան օրը նշվել է 1748 թվականին, իսկ 20-րդ դարից բրիտանական թագավորի (թագուհու) պաշտոնական ծննդյան օրը նշվում է հունիսի առաջին, երկրորդ, ավելի քիչ հաճախակի երրորդ շաբաթ օրը։

## Ծանոթագրություններ

Կատեգորիա:Ուելսի արքայազններ
Կատեգորիա:Սրբազան Հռոմեական կայսրության կորֆյուրստներ
Արման (լուսանկարիչ)

**Արմենակ Արծրունի** (հայտնի է **Արման** կեղծանունով, ), եգիպտահայ նշանավոր լուսանկարիչ։ Մասնագիտացել է դիմանկարային լուսանկարչության մեջ՝ շահեկան դիրք զբաղեցնելով շուկայում։ Նա հանրաճանաչ է դարձել եգիպտական բարձր խավի շրջանում և Եգիպտոսում առաջին լուսանկարիչն էր, ով օգտագործել է լուսանկարչական հովանոցներ։

## Կենսագրություն
Արմենակ Արծրունին ծնվել է 1901 թվականի օգոստոսին Էրզրումում, որն այն ժամանակ Օսմանյան կայսրության մաս էր։ Նա հոր հետ եկել է Ալեքսանդրիա (Եգիպտոս) 1907 թվականին։ Դպրոցում նա նկարելու կիրք ուներ։ Նա սկսել է աշխատել Ալեքսանդրիայում բնակվող լուսանկարիչ Նադիրի մոտ որպես աշակերտ։ 
մինի|Արմանի ֆոտոստուդիան (1950-ական թվականներ)

1925 թվականին գնացել է Կահիրե՝ որպես ավստրիացի հրեա լուսանկարիչ և հայտնի դիմանկարիչ Զոլայի օգնական՝ նրա Արդ էլ-Շերիֆի Միդան Մուստաֆա Քամել փողոցում գտնվող արվեստանոցում։ Զոլան Արծրունուն ուղարկել է Ավստրիա՝ սովորելու սև-սպիտակ լուսանկարների գունավորման, ինչպես նաև աերոգրաֆի (օդային վրձնի), ածխի և կավճի օգտագործման տեխնիկան։

1930 թվականին, Զոլայի մահից հետո, Արծրունին Միդան Մուստաֆա Քամելում բացել է իր սեփական ստուդիան՝ *Armand Studio* անունով։ Հայրը նրա համար պատրաստել է մի հսկա խոշորացուցիչ, որն ի վիճակի էր մեծ չափսերով նեգատիվների հետ աշխատել։ 1950-ականների կեսերին նրա առաջին ստուդիան ոչնչացման սպառնալիքի տակ էր, ուստի նա երկրորդ ստուդիան է բացել 1956 թվականին Թալեաթ Հարբ փողոցում։

Արմանը մասնագիտացել է դիմանկարային լուսանկարչության մեջ և լուսանկարել է քաղաքական գործիչների, կինոաստղերի, կաբարեի հայտնի պարողների, ինչպես նաև՝ թագավորական ընտանիքի անդամներին։ 1952 թվականի հեղափոխությունը չի խանգարել նրա կարիերային, և նա շարունակել է լուսանկարել հայտնի մարդկանց, մասնավորապես՝ Գամալ Աբդել Նասերին և Եգիպտոս այցելող օտարերկրյա պետությունների ղեկավարներին։

Արմանը հատկապես հայտնի էր հարսանեկան լուսանկարների մշակված կարգավորումներով։ Նա նաև երբեմն հյուրանոցների և հանրախանութների լուսանկարների պատվերներ էր ստանում։

Նրա որդին՝ Արմանը, աշխատել է որպես նրա օգնական դեռևս 1960 թվականին, իսկ ստուդիան ստանձնել է հոր մահից հետո՝ 1963 թվականին։ Նա իր լուսանկարները ստորագրում է այնպես, ինչպես հայրը։

## Պատկերասրահ

ModernEgypt,_Queen_Nariman,_DHP13655-18-9_01.jpg|Նարիման թագուհին, 1951 թ.
Faiza Rauf by Armand (1).jpg|Արքայադուստր Ֆաիզա Ռաուֆը, 1940-ական թթ.
Samia Gamal by Armand (1).jpg|Դերասանուհի և պորտապարուհի Սամիա Ջամալը, 1950-ական թթ.
Leila Mourad by Armand (1).jpg|Երգչուհի Լեյլա Մուրադը, 1950-ական թթ.
Unknown woman by Armand (1).jpg|Անանուն կին, 1940-ական թթ.
Unknown woman by Armand (6).jpg|Անանուն կին, 1950-ական թթ.


## Ծանոթագրություններ

## Արտաքին հղումներ
* 
**
* Արմենակ Արծրունի

Կատեգորիա:Անձինք Էրզրումից
Կատեգորիա:Բնօրինակում անաղբյուր հոդվածներ
Կատեգորիա:Եգիպտահայ լուսանկարիչներ
Առաջին սպանություն

**«Առաջին սպանություն»**, ամերիկյան գերբնական երիտասարդական դրամա հեռուստասերիալ, որն ստեղծել է Վիկտորյա Շվաբը, պրեմիերան կայացել է 2022 թվականի հունիսի 10-ին նեթֆլիքս հարթակում։ Հեռուստասերիալն ստեղծվել է Շվաբի համանուն փոքրիկ պատմության հիման վրա։

## Սյուժե
Հեռուստասերիալում ներկայացված է երիտասարդ վամպիր Ջուլիետը, որը պետք է կատարի իր առաջին սպանությունը վամպիրների հզոր ընտանիքում իր տեղը զբաղեցնելու համար, նա իր հայացքներն այդ առումով նետում է քաղաքում նորեկ Կալիոբեի վրա։ Բայց ի զարմանս Ջուլիետի՝ Կալիոպեն վամպիրների որսորդ է, որը սերում է հայտնի որսորդների ընտանիքից։ Երկուսն էլ կարծում են, որ մյուսին սպանելը հեշտ կլինի, բայց դժբախտաբար՝ սիրահարվելը նույնպես։

## Դերասանական կազմ և կերպարներ
### Հիմնական կազմ
* Սառա Քեթրին Հուք՝ Ջուլիետ Ֆեյրմոնթ
* Իմանի Լյուիս՝ Կալիոպե «Կել» Բյորնս
* Էլիզաբեթ Միտչել՝ Մարգոթ
* Աուբին Վայս՝ Տալիա
* Գրեյսի Դզիեննի՝ Էլինոր 
* Դոմինիկ Գուդման՝ Ապոլլո
* Ֆիլիպ Մալինգս կրտսեր՝ Թեո
* Ջեյսոն Ռ. Մուր՝ Ջեք

### Պարբերական դերեր
* Ուիլլ Սվենսոն՝ Սեբաստիան
* Ջոնաս Դիլան Ալլեն՝ Բեն Ուիլերr
* MK xyz՝ Թեսսա
* Ջոզեֆ Դ. Ռեյթման՝ Քլեյթոն Քուք
* Դիլան ՄաքՆամարա՝ Օլիվեր
Ռոբերտո Մենդեսը Նոա Հարինգթոնի հետ համատեղ անցնում է լսումներ։

## Էպիզոդներ


## Արտադրություն
### Զարգացում
2020 թվականի հոկտեմբերի 15-ին Netflix-ը կատարել է հեռուստասերիալի պատվերը, որը բաղկացած է ութ մեկ ժամանոց էպիզոդներից։ Հեռուստասերիալն ստեղծել է Վիկտորյա Շվաբը, որը նաև հանդիսանում է գործադիր պրոդյուսեր Ֆելիսիա Դ. Հենդերսոնի, Էմմա Ռոբերթսի և Կարա Փրեյսի հետ։ Ստեղծվել է համանուն գրքի հիման վրա։ Շվաբը և Հենդերսոնը միասին նաև գրել են հեռուստասերիալի էպիզոդները սցենարը։ Հանդիսանում է Roberts and Preiss's Belletrist Productions ընկերության առաջին պրոդյուսերավորված հեռուստասերիալը։ 2021 թվականի ապրիլի 21-ին հայտարարվել է, որ Ջեթ Ուիլքինսոնը հանդիսանալու է առաջին երկու էպիզոդները ռեժիսորը։ Հեռուստասերիալը թողարկվել է 2022 թվականի հունիսի 10-ին։

### Քասթինգ
2021 թվականի մարտի 10-ին Սառա Քեթրին Հուքը և Իմանի Լյուիսը դարձել են գլխավոր դերասաններ։ 2021 թվականի մայիսի 27-ին Էլիզաբեթ Միտչելը, Օբին Ուայսը, Ջեյսոն Ռ. Մուրը, Գրեյսի Դզիեննին, Ուիլ Սվենսոնը, Ֆիլիպ Մալինգս կրտսերը, Դոմինիկ գուդմանը, Դիլան ՄաքՆամարան, MK xyz-ը, Ջոնաս Դիլան Ալլենը և Ռոբերտո Մենդեսը միացել են հիմնական կազմին։

### Նկարահանում
Արտադրությունը սկսվել է ուշ 2021 թվականին Ջորջիա նահանգի Սավաննա քաղաքում։

## Ընդունում
Rotten Tomatoes ագրեգատոր կայքը 50% թարմություն է տվել հեռուստասերիալին, որն ստեղծվել է 12 քննադատների կարծիքի հիման վրա և ստացել է 10-ից 6.5 միավոր վարկանիշ։ Metacritic կայքը հիմնվելով արձագանքների վրա, տվվել է 100-ից 49 միավոր հեռուստասերիալին և այն ստեղծվել է 6 քննադատների կարծիքի հիման վրա՝ տալով նրան «խառը կամ միջին կարծիքները»։

## Ծանոթագրություններ

## Արտաքին հղումներ
* 

Կատեգորիա:Գրքերի էկրանավորումներ
Կատեգորիա:Հեռուստասերիալներ վամպիրների մասին
Կատեգորիա:Վամպիրները գրականությունում
Ֆրանց Քլայն

**Ֆրանց Կլայն** (, ), ամերիկացի նկարիչ, աբստրակտ էքսպրեսիոնիզմի ներկայացուցիչ։

## Կյանքը և ստեղծագործական
Քլայնը ծնվել է Ուիլքս-Բարրայում (Փենսիլվանիա)՝, փոքր ածխարդյունահանող համայնքում։ Երբ նա յոթ տարեկան էր, հայրն ինքնասպան է եղել։ Իր երիտասարդության տարիներին նա տեղափոխվել է Լիհայտոն, որտեղ ավարտել է Լիհայտոնի միջնակարգ դպրոցը։ Հետագայում նրա մայրը կրկին ամուսնացել է և նրան ուղարկել Ջիրարդի քոլեջ, ակադեմիա (Ֆիլադելֆիա) առանց հոր մնացած տղաների համար։ Միջնակարգ դպրոցն ավարտելուց հետո Քլայնը արվեստը սովորել է Բոստոնի համալսարանում 1931-1935 թվականներին, ապա մեկ տարի անցկացրել Անգլիայում՝ Լոնդոնում Հիզերլիի գեղարվեստի դպրոց հաճախելով։ Այդ ընթացքում նա ծանոթացավ իր ապագա կնոջ՝ Էլիզաբեթ Վ. Փարսոնսի հետ, որը բրիտանացի բալետի պարուհի էր Քլայնի հետ վերադառնում է Միացյալ Նահանգներ 1938 թվականին։

Ուսումնասիրել է արվեստը Բոստոնում,  Ֆիլադելֆիայում և Լոնդոնում։ Սկզբում Ֆ. Քլայնը զբաղվել է որմնանկարչությամբ և դիմանկարներով՝ կենտրոնանալով հին վարպետների (Դիեգո Վելասկես |Վելասկեսի, Ռեմբրանդտի և Էդուարդ Մանեի վրա։ 20-րդ դարի վերջին` 1940-ական թվականներին, ի հայտ են գալիս նրա առաջին աբստրակտ կտավները, որոնք աչքի են ընկնում իրենց լայնաֆորմատ, կոնտրաստային ոճով։ Նկարիչը սահմանափակում է իրեն՝ հեռուստադիտողի մոտ տպավորությունն ուժեղացնելու համար գույների բացառապես սև-սպիտակ համադրությամբ, որոնք խառնվում են մինչև հեղուկ-արագ չորացող կոնցենտրացիային, որը տեսանելի է թողնում վրձնի հետքերը։

Մարկ Պոտկոյի, Վիլլեն դե Կուլլինգի, Պոլոկ Ջեկսոնի, Ադոլֆ Գոլիբի հետ Ֆրանց Կլայնը հետպատերազմյան տարիներին ստեղծել է արվեստի դպրոց Նյու Յորքում։  1952 թվականին  որոշ արվեստագետների հետ դասավանդել է Բլեք Մոունթեյն քոլեջում (Հյուսիսային Կարոլինա, իսկ 1954 թվականից՝ Ֆիլադելֆիայի արվեստի թանգարանի դպրոցում։ Հետագայում հաջողությամբ ցուցադրվել է [ԱՄՆ] և [[Սան Պաուլոյում և Վենետիկում։ Ֆ. Կլայնի արվեստը, շնորհիվ իր մշակած աբստրակտ ձևական և գունային համապատասխանության, ներդաշնակ է իր` նկարչի հորինած իրականությանը։ Ընդ որում, նրա վրձնի յուրաքանչյուր քայլը, որը բնորոշ է աբստրակտ էքսպրեսիոնիզմին, տեսանելի տպավորություն է ստեղծում վարպետի մտավոր և ֆիզիկական ավանդի մասին։

## Ընտիր երկեր
* «Շեֆ», 1950, Նյու Յորք, Ժամանակակից արվեստի թանգարան 
* «Մերիոն», 1960, Լոնդոն, Թեյթ մոդեռն պատկերասրահ
* «Սկրանտոն», 1960, Քելն, Լյուդվիգ թանգարան 
* «Առանց անուն», 1957, Դյուսելդորֆ, Հյուսիսային Ռեյն Վեստֆալիա երկրի գեղարվեստական ժողովածու

## Գրականություն
* *Barbara Hess* Abstrakter Expressionismus. — Köln, 2005.
* *Dietmar Elger* Abstrakte Kunst. — Köln, 2008.

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի արվեստագետներ
Կատեգորիա:Ամերիկացի նկարիչներ
Կատեգորիա:Բնօրինակում անաղբյուր հոդվածներ
Հայագիտության կենտրոն

«**Հայ առաքելական եկեղեցու հայագիտության կենտրոն**», Հայ առաքելական եկեղեցու Ռուսաստանի և Նոր-Նախիջևանի թեմի գիտական կենտրոն Մոսկվայում։

## Պատմություն
Հայագիտությունը գիտության անկախ ճյուղերից է, որը զբաղվում է հայոց լեզվի, հայ ժողովրդի պատմության և մշակույթի ուսումնասիրությամբ։ Հայ Առաքելական Եկեղեցու Ռուսաստանի և Նոր Նախիջևանի թեմի Հայագիտության կենտրոնը կազմավորվել է Սուրբ Էջմիածնի և Հայ Առաքելական Եկեղեցու Ռուսաստանի և Նոր Նախիջևանի թեմի առաջնորդ՝ պատրիարքական Էկզարխ Եզրաս արքեպիսկոպոսի օրհնությամբ, որպես պատմական ավանդույթների շարունակություն ռուս և օտարերկրյա փորձագետների, կազմակերպությունների և եկեղեցու մասնակցությամբ հայ ժողովրդի պատմության և մշակույթի հարցերում լայն և բեղմնավոր գործունեության համար բարենպաստ հարթակ։ Հայագիտության կենտրոնի կառուցվածքը բաղկացած է գիտական խորհուրդից, որի կազմում ընդգրկված են 9-12 փորձագետներ, պրոֆեսորներ, հայագիտության բնագավառի թեկնածուներ և գիտությունների դոկտորներ ու գիտական քարտուղարներ (կատարողներ)։

## Գործունեություն
Հիմնական խնդիրները.
* Կապերի հաստատում հայոց պատմության, մշակույթի, բանասիրության, գրականության, արվեստի բնագավառում հայկական կազմակերպությունների և փորձագետների (ռուսական և օտարերկրյա) հետ և նրանց միջև համագործակցության համակարգում/զարգացում, աջակցություն
* Սեփական գրադարանի, տեսադարանների ստեղծում, զանգվածային գիտամշակութային միջոցառումների անցկացում (շնորհանդեսներ, ասուլիսներ, աջակցություն տաղանդավոր երիտասարդներին։

Գիտական գործունեությունը միավորում է 4 բաժիններ՝ լեզվի, պատմության, գրականության, արվեստի բաժիններ։ 
Կազմակերպչական գործունեությունը ներառում է համաժողովների, սեմինարների, կլոր սեղանների կազմակերպում, դասախոսությունների, ստեղծագործական երեկոների, շնորհանդեսների, ցուցահանդեսների կազմակերպում, հրատարակչական գործունեություն, համագործակցություն հայկական և ռուսական գիտական կենտրոնների հետ, համատեղ հետազոտական նախագծերի, միջոցառումների մշակում, համագործակցություն բարձրագույն ուսումնական հաստատությունների (թեմական գիմնազիա) հետ, ուսուցում, հայերեն առարկաների վերահսկում, գիտական կադրերի պատրաստում, Հայաստանի երիտասարդական կազմակերպությունների գործունեության (համագործակցության) հարթակի ստեղծում, աջակցություն տաղանդավոր երիտասարդներին։

## Ծանոթագրություններ

## Արտաքին հղումներ
* Сокровища Армянской церкви: эксклюзив от музея «Тарпан» Youtube.com

Կատեգորիա:2017 հիմնադրումներ Ռուսաստանում
Կատեգորիա:2017 հիմնադրված թանգարաններ
Կատեգորիա:Մոսկվայի թանգարաններ
Վահան Ծովյան

**Վահան Կարապետի Ծովյան** (Խերանյան)  (1898, Արճեշ, Վանի վիլայեթ–1979, Երևան), խորհրդային կուսակցական աշխատող, լրագրող։ ՍՄԿԿ անդամ 1920-ից։

Ավարտել է Վանի Կեդրոնական և Երևանի թեմական դպրոցները։ 1918–1919 թվականներին մասնակցել է Երևանում լույս տեսնող «Խոսք» և «Կայծ» մարքսիստական թերթերի հրատարակմանը։ Եղել է «Սպարտակ» երիտասարդական միության հիմնադիրներից (1919), ընտրվել է Միության վարչության և «Սպարտակ» թերթի խմբագրական կոլեգիայի անդամ։ 1919-ի աշնանը ձերբակալվել է։

1920–21-ին եղել է ՀԿԿ Նոր Բայազետի (Կամո) գավառային կոմիտեի քարտուղար։ 1921 թվականին նշանակվել է ՀԿԿ Կենտկոմի պրոպագանդայի և ագիտացիայի բաժնի վարիչ։ 1922–27-ին՝ Հայկական դիվիզիայի քաղ. բաժնի պետի, տեղակալ, ապա՝ պետ, 1928–34-ին՝ «Սովետական Հայաստան», «Բանվոր» (Լենինական)», Հյուսիսային Կովկասի երկրային կոմիտեի օրգան «Մուրճ և մանգաղ» ու «Գրոհ» թերթերի խմբագիր։ 1934–36-ին Ծովյանը սկզբում Լենինականի քաղկոմի, իսկ հետո Արթիկի շրջկոմի քարտուղարն էր։

Պարգևատրվել է Աշխատանքային կարմիր դրոշի շքանշանով։

## Ծանոթագրություններ

Կատեգորիա:Լրագրողներ այբբենական կարգով
Կատեգորիա:Հայ պետական գործիչներ
Կատեգորիա:Հայ լրագրողներ
Անանուն Արծրունի

**Անանուն Արծրունի** () 10֊րդ դարի հայ պատմիչ։

## Կենսագրություն
Պատմիչի ծննդյան և մահվան թվերը հայտնի չեն։ Ըստ ենթադրության, նա ապրել և ստեղծագործել է 10֊րդ դարի 1-ին կեսին։  Եղել է Արծրունիների նախարարական տոհմից է եղել։ Թովմա Արծրունուց հետո շարունակել է «Արծրունյաց տան պատմությունը»։ Թովմա Արծրունին պատմությունը գրել է մոտավորապես մինչև 906 թվականը այնուհետև այն շարունակել է «անանուն» մատենագիրը, դեպքերը հասցնելով մինչեւ X դարի երկրորդ քառորդը։ Հայտնի չէ, թե Անանունի գործն ինչ ծավալ է ունեցել, հայտնի չէ նաև նրա գրած աշխատության իսկական վերնագիրը։

Աշխատության մեջ Անանունը նշել է, որ ոտքով շրջագայել է Կովկասում, հասել Տայաստան (Տայք)։ Նա իր աշխատության մեջ նշել է նաև, որ իր երկը շարադրել է Արծրունի իշխանապետ Գագիկի խնդրանքով։ Աշխատության մեջ բացակայում են թվականները։ Ոճի, քերականական կառուցվածքի տեսակետից Թովմայի և Անանունի ոճերը տարբերվում են միմյանցից։

Անանունի աշխատության սկզբում պատմվում է Վասպուրականի իշխանապետ Դերենիկ Արծրունու (845—885) կյանքի վերջին տարիներին տեղի ունեցած դեպքերի մասին։ Նա իր աշխատության մեջ չի անդրադարձել Աշոտ Երկաթին։

Անանունի աշխատությունում հետագայում պատմվում է Դերենիկ Արծրունու ավագ որդու՝ Աշոտ-Սարգիս Արծրունու իշխանության մասին։  Մնացած ինը գլուխները վերաբերվում են Աշոտի եղբոր՝ Գագիկ Ա Արծրունու գահակալության տարիներին տեղի ունեցած դեպքերին։ Նա Գագիկին նկարագրել է որպես «Հանճարեղ և մեծանուն իշխան», «Արեգակ՝ աստղերի մեջ», «Սեփական և բնատուր տիրող հայոց»։

Անանուն մատենագրի անավարտ պատմության վերջում տեղ է գտել հետագա պատմիչների աշխատությունը։

Ինչպես պատմագրի ծննդյան, այնպես է մահվան թվականներն անհայտ են։

## Ծանոթագրություններ

## Աղբյուրներ
*Ով ով է.հայեր (կենսագրական հանրագիտարան:Երկու հատորով),ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ,Երևան,Հայկական հանրագիտարան հրատ., Հ.1, Աբալյան-Ղուշչյան, 2005։

## Արտաքին հղումներ
*ԱՆԱՆՈՒՆ ԱՐԾՐՈՒՆԻ (X Դ.), Հատված պատմությունից
*ԵՐԵՎԱՆԻ ՊԵՏԱԿԱՆ ՀԱՄԱԼՍԱՐԱՆ. ԹՈՎՄԱ ԱՐԾՐՈՒՆԻ ԵՎ ԱՆԱՆՈՒՆ,ՊԱՏՄՈՒԹԻԻՆ ՏԱՆՆ ԱՐԾՐՈՒՈՒՆԵԱՑ

Կատեգորիա:Հայ պատմիչներ
Ծվան

thumb|Ծվան
**Ծվան**, փողավոր երաժշտական գործիքների՝ փողի մեջ անցնող օդի հոսքը կարգավորող մասը (պայմանական անվանում)։

Սովորաբար անջատվում է նվագարանից։ Մետաղյա երաժշտական գործիքներում (վալդհոռն, փող, շեփոր, սաքսհոռներ, տրոմբոն, տուբա և այլն) ձագարաձև է (կոչվում է նաև բերանոց, մունդշտուկ, գերմաներեն Mundstück, <Mund – բերան և Stück – մաս)։

Կլառնետի և սաքսոֆոնի փողի կտուցաձև գլխամասն է, որի վրա ամրացվում է եղեգնիկը։ Երկլեզվակային նվագարաններում (հոբոյ, ֆագոտ, զուռնա, դուդուկ և այլն) կրկնակի եղեգնյա լեզվակն է (պիպիչ)։

Կատեգորիա:Փողային երաժշտական գործիքներ
Կատեգորիա:Երաժշտական գործիքներ
Վիջայավադա

**Վիջայավադա** կամ **Բեզվադա**( ), քաղաք Հնդկաստանի Անդհրա Պրադեշ նահանգում՝ Կրիշնա շրջանում, Կրիշնա գետի ափերին։ Անդհրա Պրադեշ նահանգի մեծությամբ երկրորդ բնակավայրն է՝ Վիշակհապատնամից հետո։ Զբաղեցնում է 261,88 կմ2 տարածք։ 2011 թվականի տվյալներով բնակչության թվաքանակը եղել է 1 048 240, вместе с пригородами — 1 491 202: Քաղաքը հայտնի է նաև **Բեզավադա** անվանումով։ Հնդկաստանի քաղաքների զարգացման նախարարության իրականացրած ուսումնասիրությունների արդյունքներով Վիջայավադան ճանաչվել է Անդհրա Պրադեշ նահանգի ամենամաքուր քաղաք։

Վիջայավադան տրանսպորտային կարևոր հանգույց է. ավտոմայրուղիներով ու երկաթուղով կապված է բազմաթիվ բնակավայրերի հետ։ Մերձակայքում կա միջազգային խոշոր օդանավակայան։ Քաղաքում գործում են տեքստիլ, սննդի արդյունաբերության, ցեմենտի արտադրության մեծ ձեռնարկություններ։

Վիջայավադան հինդուիստների ուխտագնացությունների սրբավայր է նաև. այստեղ պահպանվել են VI—XIII դարերում կառուցված մի շարք նշանակալի տաճարներ։

## Կլիմա
Վիջայավադային բնորոշ է արևադարձային կլիման (Köppen climate classification-ի դասակարգմամբ՝ *Aw*): Տարվա ընթացքում օդի ջերմաստիճանը հիմնականում տատանվում է  միջակայքում, առավելագույն բարձր ջերմաստիճանը հաճախ անցնում է -ը (մայիս ամսին)։ Նվազագույն ջերմաստիճանները գրանցվել են դեկտեմբեր-հունվար ամիսներին։ Երբևէ գրանցված ամենաբարձր ջերմաստիճանը եղել է -ը (2002 թվականի մայիսին)։ Տարվա ամենաշոգ ամիսը մայիսն է, ամենազովը՝ հունվարը։ Տեղումները անձրևների տեսքով բերում են հարավարևմտյան և հյուսիսարևելյան մուսսոնները։ Տեղումների տարեկան միջին քանակը՝ :

## Պատկերասրահ

Պատկեր:NTR University of Health Sciences.jpg
Պատկեր:Krishna River Vijayawada.jpg
Պատկեր:Prakasam Barrage, Vijayawada 2016 (7).jpg
Պատկեր:Vijayawada Airport 5 (November 2018).jpg
Պատկեր:VijayawadaRailwayStation.jpg
Պատկեր:VRSEC - V.R. Siddhartha Engineering College - Administrtive office.JPG


## Ծանոթագրություններ

## Արտաքին հղումներ
* Վիջայավադայի համայնքային կայքէջը 
* Վիջայավադայի լուսանկարներ
* Վիջայավադայի եղանակային տվյալներ

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
«Ադեմա» - «Լ’Էմիռն» ֆուտբոլային խաղ

**«Ադեմա» - «Ստադ Օլիմպիկ լ'Էմիռն» ֆուտբոլային հանդիպումը** ռեկորդային է մեկ խաղում խփած գոլերի քանակով, որը գրանցված է Գինեսի ռեկորդների գրքում։ Այն խաղացվել է 2002 թվականի հոկտեմբերի 31-ին Մադագասկարի «Ադեմա» - «Ստադ Օլիմպիկ լ'Էմիռն» (ՍՕԷ) թիմերի միջև։ 149 գոլերով խաղը գերազանցել է նախորդ ռեկորդը՝ 36-0, որը գրանցվել էր 1885 թվականին կայացած խաղում։

## Խաղի տեսություն
2002 թվականին Մադագասկարի առաջնության եզրափակիչ փուլի մրցակարգը շրջանաձև էր՝ չորս լավագույն թիմերի մասնակցությամբ։ Ավարտից մեկ տուր առաջ մրցավար Ռազաֆինտսալաման, վերջին րոպեին նշանակելով 11-մետրանոց հարված, մայրաքաղաքի «Ստադ Օլիմպիկ լ'Էմիռնին» (ՍՕԷ) զրկել էր ոսկե մեդալ նվաճելու հնարավորությունից։ Վերջին խաղում, որտեղ նեղացած թիմին արդեն չեմպիոնի կարգավիճակով դիմակայում էր տեղի «Ադեման», ՍՕԷ-ի մարզիչ Ռատսարազական խաղացողներին հրահանգ է տվել առավելագույն քանակությամբ գոլեր խփել սեփական դարպասը։ Արդյունքում «Ադեման», որի խաղացողները տեղում կանգնած հետևում էին տեղի ունեցող իրադարձություններին, դարձավ վարպետների թիմերի խաղում գրանցված ամենամեծ հաղթանակի հեղինակը համաշխարհային ֆուտբոլի պատմության մեջ։ Աննախադեպ էր նաև «արագագործությունը»՝ միջինը յուրաքանչյուր 36 վայրկյանը մեկ գնդակը հայտնվում էր ՍՕԷ-ի դարպասում։

Արդյունքում ՍՕԷ-ի մարզիչ Զակա Բեն, ինչպես նաև թիմի չորս խաղացողներ, այդ թվում՝ Մադագասկարի ազգային հավաքականի ավագ Մամիսոա Ռազաֆինդրակոտոն որակազրկվեցին երեք տարով։

## Ծանոթագրություններ

## Արտաքին հղումներ
* Մադագասկարի 2002-2003 մրցաշրջանի առաջնության արդյունքների աղյուսակ )
*   
*   
*   
* 149 Eigentore aus Protest 
* Harte Strafen für Eigentor-Weltrekordler)

Կատեգորիա:2002 սպորտում
Կատեգորիա:2002 ֆուտբոլում
Կատեգորիա:Ֆուտբոլային հանդիպումներ
Կատեգորիա:Ֆուտբոլի ռեկորդներ և վիճակագրություն
Կատեգորիա:Ֆուտբոլն Աֆրիկայում
Արձանագրությունը

**«Արձանագրությունը»** (), ֆրանսիացի Նոբելյան մրցանակակիր Ժան-Մարի Գյուստավ Լեկլեզիոյի առաջին վեպը, որը Ադամ Պոլլո անունով խնդիրներով մարդու մասին է, որը «ճիգեր է թափում համատեքստի մեջ դիտելու իր տեսածը» և «հաղթահարել հաճախ անհանգստացնող գաղափարները, որոնք միաժամանակ ղեկավարում են ներսից, նրա համար կյանքն աբսուրդ է և դատարկություն»։

Հայերեն տպագրվել է 2020 թվականին «Զանգակ» հրատարակչությունում։

## Թեմա
Վեպը Ադամ Պոլլոյի մասին է. միայնակ մարդ, որը մեկուսացած է հասարակությունից։ Նրա երկար մազերը և միրուքը նրան մուրացկանի տեսք են հաղորդում։ Պոլլոն նախկին ուսանող է, տառապում է հիշողության կորստով։ Նա չգիտի՝ գուցե բանակից դասալիք է եղել, գուցե հոգեբուժարանից է փախել։ «[Նա] փորձում էր հիշել մի բան, որը վերաբերում էր տասը տարի առաջ տեղի ունեցածին. միգուցե մի արտահայտություն, գուցե բանակից հուշող նշան, գուցե մի անուն կամ վայր, որը ցույց կտար, թե երբ է դա եղել և սպասում, սպասում (մտածում, մտածում) պարզելու, թե որտեղ կարող էր դա տեղի ունենալ»։

Նա ապօրինի մտնում է ծովափնյա դատարկ առանձնատունը։ Այցելում է քաղաք հազվագյուտ դեպքերում և միայն սակավ կարիքների բավարարման համար (ծխախոտ, թխվածքաբլիթներ և նման բաներ)։ Շուտով մարդկային շփման պակասը նրա վրա սկսում է ազդել թմրանյութի նման, և նա փորձարկում է գոյության տարբեր ձևեր՝ շան կամ առնետի աչքերով, բարձր գիտակցության ձևեր, որոնք հանգեցնում են հալյուցինացիաների։ Այնուհետև Ադամը դիմում է քաղաքի մի փոքր բազմության։ Նրա նյարդային հռետորաբանությունը ավարտվում է ձերբակալությամբ և ապաստանի հանձնառությամբ։ Եվ այնտեղ էլ սկսվում է հարցաքննությունը։

## Արձագանք

## Հրատարակման պատմություն
1988 թվականից մինչև 2004 թվականը 4 լեզուներով հրատարակվել է յոթ հրատարակչություններում և պահվում է աշխարհի 766 գրադարաններում։

Հայերեն տպագրվել է 2020 թվականին «Զանգակ» հրատարակչությունում, ֆրանսերենից թարգմանիչ՝ Թագուհի Բլբուլյան։

## Տես նաև
* Դարի 100 գրքերն ըստ Լը Մոնդ օրաթերթի

## Ծանոթագրություններ

Կատեգորիա:1963 վեպեր
Կատեգորիա:Զանգակ հրատարակչության գրքեր
Կատեգորիա:Ժան-Մարի Գյուստավ Լեկլեզիոյի ստեղծագործություններ
Կատեգորիա:Ֆրանսերեն վեպեր
Կատեգորիա:1963 թվականի ֆրանսիական վեպեր
Սեն Կատայամա

**Սեն Կատայամա** (; ), ճապոնական և միջազգային բանվորական շարժման գործիչ։

Ճապոնիայում արհմիութենական (առաջին) և առաջադիմական այլ կազմակերպությունների, ճապոնական սոցիալ–դեմոկրաւոական կուսակցության հիմնադիրներից։

1900 թվականին, հեռակա կարգով, ընտրվել է II Ինտերնացիոնալի գործկոմի բյուրոյի անդամ։ 1911 թվականին Տոկիոյում գործադուլ կազմակերպելու համար բանտարկվել է։ 1914 թվականին, խուսափելով հետապնդումներից, մեկնել է ԱՄՆ (ուր ստեղծել է ճապոնացի բանվորների առաջին կոմունիստական խմբեր, 1918), 1921-ին՝ էլ՝ Սովետական Ռուսաստան։ 1922 թվականին ընտրվել է Կաղնտերնի գործկոմի (ԿԻԳԿ), ապա՝ ԿԻԳԿ–ի նախագահության անդամ։ Մասնակցել Է Բրյուսելի (1927), Մայնի Ֆրանկֆուրտի (1929) հակաիմպերիալիստական, ինչպես նաև Ամստերդամի (1932) հակապատերազմական կոնգրեսներին։

Թաղված Է Կրեմլի պատի տակ։

## Ծանոթագրություններ

Կատեգորիա:Ճապոնացի սոցիալիստներ
Կատեգորիա:Ամերիկացի կոմունիստներ
Կատեգորիա:Ճապոնացի լրագրողներ
Կատեգորիա:Ճապոնացի հեղափոխականներ
Կատեգորիա:ԱՄՆ-ի իրավապաշտպաններ
Կատեգորիա:Ճապոնիայի քաղաքական գործիչներ
Հովսեփ Թեոդորովիչ

**Հովսեփ Թեոֆիլ Թեոդորովիչ** (, ), Լվովի հայ կաթոլիկ թեմի արքեպիսկոպոս, աստվածաբան, քաղաքական գործիչ։

## Կենսագրություն
Հովսեփ Թեոդորովիչը ծագումով հայ շլյախտայական  ընտանիքից է, որը դարեր շարունակ ապրել է Լեհաստանում։ Ավարտել է Ստանիսլավի գիմնազիան, որից հետո ընդունվել է Բուկովինայի Չեռնովցի համալսարանի իրավաբանական ֆակուլտետը։ Ուսման ընթացքում նա հավատքի ճգնաժամ է ապրել։ Մեկ տարի անց ընդունվել է Լվովի աստվածաբանական ճեմարանը։

1887 թվականի հունվարի 2-ին հայ կաթոլիկ արքեպիսկոպոս Իսահակ Նիկոլայի Իսակովիչի կողմից նրան հոգևոր աստիճան է շնորհվել։ 1890-1897 թվականներին ծառայել է Բերեժանիում որպես ծխական քահանա, ավելի ուշ՝ Լվովում որպես քահանա։ Համագործակցել է իշխան Ադամ Ստեֆան Սապիեհայի հետ։ 1901 թվականին, արքեպիսկոպոս Իսակովիչի մահից հետո, 37 տարեկանում նրան շնորհվել է արքեպիսկոպոսի աստիճան, և նա դարձել է Լվովի թեմի Հայ արքեպիսկոպոս։ 1908-1930 թվականներին հիմնանորոգել է Լվովի հայկական տաճարը, որը զարդարված էր Յան Հենրիխ Ռոզենի որմնանկարներով և Յոզեֆ Մեհոֆերի խճանկարներով։

Հովսեփ Թեոդորովիչը զբաղվել է ակտիվ հասարակական-քաղաքական գործունեությամբ։ 1902-1918 թվականներին եղել է Լվովի շրջանային Գալիցիայի Սեյմի և Վիեննայի Ավստրո-Հունգարիայի խորհրդարանի վերին պալատի պատգամավոր, որտեղ զբաղեցրել է լեհամետ դիրքորոշում։ 1919-1922 թվականներին եղել է Սահմանադիր սեյմի պատգամավոր, 1922-1923 թվականներին՝ Քրիստոնյա ժողովրդավարական եկեղեցու սենատոր։ Թեոդորովիչը եղել է Բերեժանիի և Լվովի պատվավոր քաղաքացի, Լվովի Յանա-Կազամիրայի անվան համալսարանի պատվավոր դոկտոր։

Մահացել է Լվովում, որտեղ նրան թաղել են «Լվովյան արծիվներ» գերեզմանատանը, որտեղից Խորհրդային Միության տարիներին գերեզմանատան ավերումից հետո նրա աճյունը տեղափոխվել է Լիչակովի գերեզմանատան ընտանեկան դամբարան։ Արքեպիսկոպոս Հովսեփ Թեոդորովիչի վերահուղարկավորությունը տեղի է ունեցել 2011 թվականի հունիսի 7-ին, Լվովում։

## Պարգևներ
* 1924 թվականի մայիսի 2-ին պարգևատրվել է Լեհաստանի Վերածննդի շքանշանի Մեծ Խաչով։
* Բերեժանի (1897) և Լվովի (1924) պատվավոր քաղաքացի։

## Ծանոթագրություններ

## Արտաքին հղումներ
* Արքեպիսկոպոս Հովսեփ Թեոֆիլ Թեոդորովիչ .
* Արքեպիսկոպոս Հովսեփ Թեոֆիլ Թեոդորովիչի վերահուղարկավորումը .
* Կենսագրական տեղեկություններ կաթոլիկական հիերարխիայի կայքում .

Կատեգորիա:Լեհահայ քաղաքական գործիչներ
Կատեգորիա:Լեհահայ կրոնական գործիչներ
Կատեգորիա:Լվովի թեմ
Կատեգորիա:Հայ աստվածաբաններ
Կատեգորիա:Աստվածաբանական գիտությունների դոկտորներ
Կատեգորիա:Հայ կաթողիկե արքեպիսկոպոսներ
Կատեգորիա:Հայերը Լվովում
Պիետրո Քուչուկյան

**Պիետրո Քուչուկյան** (), իտալահայ գրող և վիրաբույժ։ Նա նաև Բարեպաշտ հայերի միջազգային կոմիտեի նախագահն է և «Բարեպաշտ այգիներ» համաշխարհային կոմիտեի համահիմնադիրը։ Համագործակցում է Երևանի Հայոց ցեղասպանության թանգարանի հետ, «Հիշողությունը ապագան է» կոմիտեի հիմնադիրն է, որը հովանավորում է հայկական մշակութային նախագծերը։

## Կենսագրություն
Ծագումով հայ Պիետրո Քուչուկյանը ծնվել է Իտալիայի Տրենտո նահանգի Արկո քաղաքում։ Քուչուկյանների ընտանիքը ծագումով Օսմանյան կայսրության Սեբաստիայի շրջանից էր։

Նրա հայրը՝ Իգնատիոն, տասներկու տարեկանում հայր Անտոնի կողմից ուղարկվել է Իտալիա՝ փրկվելու Հայոց ցեղասպանությունից։ Իգնատիոն ի վերջո գնացել է Վենետիկի մոտ գտնվող Սուրբ Ղազար կղզի՝ կրթություն ստանալու։ Կրթությունը շարունակել է Թուրինում, որտեղ ստացել է բժշկության դոկտորի աստիճան։ Այնուհետև ուսումը շարունակել է Փարիզում։ Իգնատիոն իր առաջին աշխատանքը որպես բժիշկ և ռադիոլոգ ստացել է Տրենտոյում, որտեղ նա անցկացրել է կյանքի մնացած մասը։ Ինչպես իր հայրը, Պիետրո Քուչուկյանը սովորել է Վենետիկի ափերի մոտ գտնվող Սուրբ Ղազար կղզու Մխիթարյան դպրոցում։ Նա իր կրթությունը շարունակել է Պադովայի համալսարանում և 1964 թվականին ստացել է բժշկության և վիրաբուժության մասնագետի աստիճան։

1988 թվականին Հայաստանում տեղի ունեցած երկրաշարժից հետո նա գնացել է աղետի գոտի՝ օգնելու կարիքավորներին։ Քուչուկյանն աշխատել է Սպիտակում պոլիկլինիկա և Ստեփանավանում երկու դպրոց ստեղծելու ուղղությամբ։

2006 թվականի հոկտեմբերի 26-ին Քուչուկյանը նշանակվել է Իտալիայում Հայաստանի պատվավոր հյուպատոս (նստավայրը` Միլան)։

Այժմ նա Հայաստանի դեսպանության անունից ղեկավարում է Իտալիա-Հայաստան հարաբերությունները։

## Ճանաչում
2003 թվականի հունվարին Միլանի քաղաքապետարանը նրան պարգևատրել է «Ambrogino d'Oro»-ով՝ քաղաքի բարձրագույն պաշտոնական ճանաչմամբ՝ «Բարեպաշտները հայերի համար» հետազոտության մեջ իր գործունեության համար։

2006 թվականին Միլանի նահանգապետից ստացել է «Երախտագիտության ոսկե մեդալ»՝ Հայաստանում Ցեղասպանության թանգարանում և հուշահամալիրում կատարած աշխատանքի համար։

## Գրքեր
* *Le terre di Nairi, viaggio in Armenia*, Guerini, Milan 1994, 
* *Viaggio tra i cristiani d’oriente*, Guerini, Milan 1997, 
* *Dispersi, viaggio fra le comunità armene nel mondo*, Guerini, Milan 1998, 
* *Voci nel deserto. Giusti e testimoni per gli armeni*, Guerini, Milan 2000, 
* *Il Giardino di tenebra. Viaggio nel Nagorno Karabgh*, Guerini, Milan 2003, 
* *La terza Armenia. Viaggio nel Caucaso post-sovietico*, Guerini, Milan 2007, 

## Ծանոթագրություններ

## Արտաքին հղումներ
* Gardens of the Righteous Worldwide Committee - Gariwo 

Կատեգորիա:20-րդ դարի հայ գրողներ
Կատեգորիա:Իտալահայ արձակագիրներ
Կատեգորիա:Իտալահայ բժիշկներ
Կատեգորիա:Իտալահայ հասարակական գործիչներ
Կատեգորիա:Իտալահայ քաղաքական գործիչներ
Կատեգորիա:Սուրբ Ղազար կղզու միաբանության շրջանավարտներ
Ժերար Սվազլյան

**Ժերար Ժիրայր Սվազլյան** (, ), ամերիկահայ ջութակահար։

## Կենսագրություն
Ժերար Սվազլյանը ծնվել է Եգիպտոսի Ալեքսանդրիա քաղաքում հայ ծնողներից։ Երկրորդ համաշխարհային պատերազմից հետո նրա ընտանիքը տեղափոխվել է Հայաստանի Խորհրդային Սոցիալիստական Հանրապետություն, որտեղ 44 տարեկանում մահացել է նրա հայրը։ Քանի որ հայրն արտիստիկ անձնավորություն էր, նա երազում էր, որ իր հինգ երեխաներից երեքը դառնան երաժիշտ։ Սվազլյանի մայրը Ժերարի համար ընտրել է ջութակը, եղբոր համար՝ թավջութակը, իսկ քրոջ համար՝ դաշնամուրը։ Նրա երկու ավագ քույրերը դարձել են գիտնականներ։

Ժերարը ջութակ սկսել է նվագել յոթ տարեկանից և ուսումը շարունակել է Ռոմանոս Մելիքյանի անվան հեղինակավոր երաժշտական ուսումնարանում և Կոմիտասի անվան կոնսերվատորիայում։ Դպրոցական տարիներին նա ջութակ է դասավանդել և նվագել է Երևանի պետական օպերային նվագախմբում։ Իր եղբոր և քրոջ հետ նա ստեղծել է եռյակ և համերգներ կազմակերպել նախկին խորհրդային հանրապետություններում, Արևելյան Եվրոպայում և Միացյալ Նահանգներում։ Ժերար Սվազլյանը ժամանել է Նյու Յորք 1975 թվականին, որտեղ նվագել է տարբեր նվագախմբերում, այդ թվում՝ Մետրոպոլիտեն օպերայի նվագախմբում։ 1978 թվականին նա տեղափոխվել է Սան Ֆրանցիսկո, որտեղ սկսել է շատ բուռն և բեղմնավոր կարիերա։ Նույն թվականին նա ամուսնացել է Անահիտի հետ։ Նրանք ունեն երկու երեխա՝ Մոնիկ և Ռոզի Սվազլյանները։

Սան Ֆրանցիսկոյի երաժշտական կոնսերվատորիայում դասավանդելու ընթացքում Ժերարը միացել է Սան Ֆրանցիսկոյի օպերայի, բալետի, սիմֆոնիկ և կամերային նվագախմբերին։ 1981 թվականից Սան Ֆրանցիսկոյի օպերային նվագախմբի մշտական անդամ էր։ 1992-2002 թվականներին Սվազլյանը զբաղեցրել է Սան Ֆրանցիսկոյի երաժշտության ուսուցիչների ասոցիացիայի նախագահի պաշտոնը։ Պարգևատրվել է քաղաքապետ Ուիլլի Բրաունի պատվոգրով և Կալիֆոռնիայի երաժշտության ուսուցիչների ասոցիացիայի (Սան Ֆրանցիսկո) մրցանակով՝ անձնազոհ առաջնորդության համար։

Ժերարը ղեկավարել է հայկական առաջին դասական օպերայի՝ «Արշակ Բ»-ի համաշխարհային պրեմիերան բեմադրելու ջանքերը՝ 2001 թվականի ներկայացումների համար հայ համայնքից հավաքելով մեկ միլիոն դոլար։

## Ծանոթագրություններ

## Արտաքին հղումներ
*Պրոֆիլ
*Արշակ Բ

Կատեգորիա:Ալեքսանդրիա քաղաքում ծնվածներ
Կատեգորիա:Ամերիկացի ջութակահարներ
Կատեգորիա:Հայ ջութակահարներ
Քայլ Դանկան

**Քայլ Բարի Դանկան** (,), ամերիկացի ֆուտբոլիստ, «Օստենդե» ակումբի և Միացյալ Նահանգների ֆուտբոլի ազգային հավաքականի պաշտպան։

## Ակումբային կարիերա
Դանկանը «Նյու Յորք Ռեդ Բուլզ» ակումբի սան է։ 2014 թվականին նա սկսել է հանդես գալ ակումբի պահեստային թիմի կազմում։ 2015 թվականին Քայլը երկու տարվա պայմանագիր է ստորագրել ֆրանսիական «Վալանսիեն ՖԱ»-ի հետ, բայց նորամուտ ունենալ հիմնական կազմում այդպես էլ չի կարողացել՝ հանդես գալով փոխարինողների թիմում։ 2018 թվականին Դանկանը վերադարձել է «Նյու Յորք Ռեդ Բլուզ» ակումբ։  Մարտի 10-ին «Պորտլենդ Թիմբերս» ակումբի դեմ մրցախաղում նա նորամուտ է ունեցել Ֆուտբոլի բարձրագույն լիգայում։ Մարտի 31-ին «Օրլանդո Սիթի» ակումբի դեմ մրցախաղում Դանկանը ստացել է աջ ծնկի խաչաձև ջլի վնասվածք, որի պատճառով ստիպված է եղել բաց թողնել 2018 թվականի մրցաշրջանի մնացած մասը։ 2019 թվականի օգոստոսի 21-ին «Նեշվիլ» ակումբի դեմ խաղում խփել է պրոֆեսիոնալ կարիերայում առաջին գոլը։ Սեպտեմբերի 18-ին «Պոերտլենդ Թիմբերս» ակումբի դեմ մրցախաղում Քայլը խփել է իր առաջին գոլը «Նյու Յորք Ռեդ Բլուզ» ակումբի կազմում։

2021 թվականի նոյեմբերի 25-ին հայտարարվել է, որ գալիք ձմեռային տրանսֆերային պատուհանի ժամանակ Դանկանը անվճար կտեղափոխվի Բելգիայի առաջնության «Օստենդե» ակումբ՝ կնքելով պայմանագիր մինչև 2025 թվականը։ «Օստենդե» ակումբի կազմում նա նորամուտ է ունեցել 2022 թվականի հունվարի 21-ին՝ «Անթվերպենա» ակումբի դեմ մրցախաղում։

## Միջազգային կարիերա
Միացյալ Նահանգների ֆուտբոլի ազգային հավաքականի կազմում Դանկանը նորամուտ է ունեցել 2020 թվականի դեկտեմբերի 9-ին Սալվադորի ֆուտբոլի ազգային հավաքականի դեմ ընկերական խաղում, որտեղ նա դաշտ է դուրս եկել 74-րդ րոպեին՝ փոխարինելով Խուլիան Արաուխոյին։

## Անձնական կյանք
Քայլ Դանկանը Ջորջ Վեայի և Թիմոթի Վեայի զարմիկն է։

## Ձեռքբերումներ
; **Թիմային**
;  «Նյու Յորք Ռեդ Բուլզ»
* MLS կանոնավոր առաջնության հաղթող՝ 2018

## Ծանոթագրություններ

## Արտաքին հղումներ
* 
* 
* 
* 

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օստենդեի ֆուտբոլիստներ
Ռոբերտո Ալվարադո

**Ռոբերտո Կարլոս Ալվարադո Էրնանդես** (,), մեքսիկացի ֆուտբոլիստ, «Կրուս Ասուլ» ակումբի և Մեքսիկայի ֆուտբոլի ազգային հավաքականի կիսապաշտպան։ 2020 թվականի Տոկիոյի Օլիմպիական խաղերի բրոնզե մոդալակիր։

## Ակումբային կարիերա
Ալվարդոն «Սելայա» ակումբի սան է։ Սեպտեմբերի 25-ին «Էստուդիանտես Թեկոս» ակումբի դեմ Մեքսիկայի գավաթի խաղում Ռոբերտոն նորամուտ է ունեցել հիմնական թիմի կազմում՝ 15 տարեկան 21 օրական հասակում։ Սեպտեմբերի 29-ին «Էստուդիանտես Թեկոս» ակումբի դեմ մրցախաղում նա նորամուտ է ունեցել Ասենսո լիգայում։ 2014 թվականի փետրվարի 19-ին «Ատլաս» ակումբի դեմ Մեքսիկայի գավաթի մրցախաղում Ալվարադոն խփել է իր առաջին գոլը «Սելայու» ակումբի կազում։ 2014 թվականին խաղացողի նկատմամբ հետաքրքրության են ցուցաբերել անգլիական «Մանչեսթեր Յունայթեդ» ակումբը և «Սանդերլենդ ՖԱ»-ն, իսկ 2015 թվականին՝ «Լեսթեր Սիթի» ակումբը։

2017 թվականի սկզբին Ռոբերտոն տեղափոխվել է «Պաչուկա» ակումբ։ Հունվարի 15-ին «Չյապաս» ակումբի դեմ մրցախաղում նա նորամուտ է ունեցել Մեքսիկայի ֆուտբոլի առաջնությունում։ «Տիխուանա» ակումբի դեմ խաղում Ալվարադոն խփել է իր առաջին գոլը «Պաչուկա» ակումբի կազմում։ Իր նորամուտային մրցաշրջանում նա օգնել է ակումբին հաղթել ԿՈՆԿԱԿԱՖ-ի չեմպիոնների լիգայում։

Նույն թվականի ամռանը Ալվարադոն միացել է «Նեկակսա» ակումբին։ Օգոստոսի 27-ին «Ալտաս» ակումբի դեմ մրցախաղում նա նորամուտ է ունեցել նոր թիմի կազմում։ Նույն խաղում Ռոբերտոն խփել է իր առաջին գոլը «Նեկակսու» ակումբի կազմում։ 2018 թվականի ամռանը Ալվարադոն տեղափոխվել է «Կրուս Ասուլ» ակումբ։ Հուլիսի 22-ին «Պուեբլա» ակումբի դեմ մրցախաղում նա նորամուտ է ունեցել նոր թիմի կազմում։ Օգոստոսի 5-ին Tigres UANL-ի դեմ մրցախաղում Ռոբերտոն խփել է իր առաջին գոլը «Կրուս Ասուլ» ակումբի կազմում։

## Միջազգային կարիերա
2018 թվականի սեպտեմբերի 8-ին Ուրուգվայի ֆուտբոլի ազգային հավաքականի դեմ ընկերական խաղում Ալվարադոն նորամուտ է ունեցել Մեքսիկայի ֆուտբոլի ազգային հավաքականի կազմում՝ երկրորդ խաղակեսին փոխարինվելով Պուլիդո Ալանին։

2019 թվականի ամռանը հրավիրվել է Մեքսիկայի ֆուտբոլի ազգային հավաքական ԿՈՆԿԱԿԱՖ-ի ոսկե գավաթին մասնակցելու համար։ Երկրորդ մրցախաղում Կանադայի ֆուտբոլի ազգային հավաքականի դեմ խմբային ռաունդում 40-րդ րոպեին խփել է գոլ  և թիմի հետ հասել է հաղթանակի՝ 3։1 հաշվով։

## Անձնական կյանք
Ալվարադոն ունի «Բլոխա» մականունը՝ ի պատիվ իր սիրելի ֆուտբոլիս արգենտինացի Կլաուդիո Լոպեսի։

## Ձեռքբերումներ
**«Պաչուկա»**
* ԿՈՆԿԱԿԱՖ-ի չեմպիոնների լիգայի հաղթող՝ 2016/2017

## Ծանոթագրություններ

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Պաչուկայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Շենոնի թիվ

[thumb|[Կլոդ Շենոն]]
**Շենոնի թիվ**, չկրկնվող շախմատային պարտիաների գնահատված նվազագույն քանակ, որը 1950 թվականին հաշվարկել է ամերիկացի մաթեմատիկոս Կլոդ Շենոնը։ Այն մոտավորապես 10^{120} է։ Այս թվի աճի դինամիկային կարելի է հետևել սովորական շախմատային պարտիայի օրինակով. առաջին քայլի համար երկու կողմերն ունեն 400 տարբերակ, երկրորդի համար՝ ևս 676, երրորդի համար՝ ևս 576։ Այսպիսով, պարտիայի ընդամենը 3-րդ քայլին գոյություն ունի պարտիաների 400*676*576≈155 մլն տարբերակ։ Եթե բացառենք ակնհայտ հիմար քայլերը, ապա այդ թիվը կարող է կրճատվել 10-20 տոկոսով։

Շենոնի թվի հաշվարկը նկարագրված է «Համակարգչի ծրագրավորում շախմատ խաղալու համար» աշխատության մեջ (), որը տպագրվել է 1950 թվականի մարտին «Philosophical Magazine» ամսագրում և դարձել համակարգչային շախմատի՝ որպես դիսցիպլինի զարգացման հիմնարար աշխատություններից մեկը։ Հաշվարկը հիմնված էր այն ենթադրության վրա, որ յուրաքանչյուր խաղ տևում է միջինը 40 քայլ, և յուրաքանչյուր քայլին խաղացողն ընտրություն է կատարում միջինը 30 տարբերակից։ Համեմատության համար նշենք, որ դիտարկելի տիեզերքում ատոմների թիվը, ըստ տարբեր գնահատականների, 10^{79}-ից 10^{81} է, այսինքն՝ 10^{40} անգամ փոքր է Շենոնի թվից։

Բացի այդ, Շենոնը հաշվարկել է նաև հնարավոր դիրքերի քանակը, որը մոտավորապես հավասար է.

: \frac{64!}{32! \cdot {8!}^2 \cdot {2!}^6} \approx 10^{43}

Այս թիվը, սակայն, ներառում է նաև խաղի կանոններով բացառված և, հետևաբար, հնարավոր քայլերի ծառի մեջ անհասանելի իրավիճակներ։ Ներկայում հայտնվել են մի շարք աշխատություններ, որոնք պարզաբանում են կամ նույնիսկ հերքում այս թիվը։

## Ծանոթագրություններ

## Գրականություն
* 

Կատեգորիա:Խաղերի տեսություն
Կատեգորիա:Կոմբինատորիկա
Կատեգորիա:Շախմատի տեսություն
Փոլ Աքեռլի

**Փոլ Դուգլաս Աքեռլի** (, ), նորզելանդացի հոկեյիստ (մականախաղ), կիսապաշտպան, մարզիչ։

## Կենսագրություն
Փոլ Աքեռլին ծնվել է 1949 թվականի մայիսի 16-ին Նոր Զելանդիայի Էշբերթոն քաղաքում։ Մեծացել է Դանիդինում։

Խաղացել է մականախաղ Քենթերբերիի համալսարանի համար։

1974-1977 թվականներին մասնակցել է Նոր Զելանդիայի հավաքականի 25 հանդիպման։

1976 թվականին Մոնրեալի ամառային օլիմպիական խաղերում նա ընդգրկվել է Նոր Զելանդիայի մականախաղի հավաքականում և նվաճել ոսկե մեդալ։ Խաղացել է կիսապաշտպանի դիրքում, անցկացրել է 7 հանդիպում, գոլ չի խփել։

1980 թվականին նա միացավ Նոր Զելանդիայի մականախաղի հավաքականին Մոսկվայում կայանալիք ամառային Օլիմպիական խաղերին, սակայն նորզելանդացիները բոյկոտեցին նրանց։

Կրթությամբ Աքեռլին ուսուցիչ էր, ավարտել է Քենթերբերիի համալսարանը։ Նա աշխատել է որպես մաթեմատիկայի ուսուցիչ Քրայսթչերչի Լինվուդ միջնակարգ դպրոցում, այնուհետև որպես մաթեմատիկայի բաժնի վարիչ Ավատապու քոլեջում, Փալմերսթոն Նորթ։ 1990-ական թվականներին աշխատել է Նոր Զելանդիայի կրթության նախարարության տեսչությունում, 2002-2004 թվականներին զբաղվել է կրթության ոլորտում նվաճումների ազգային վկայականի մշակմամբ։ 2004 թվականից աշխատել է Կրթության նախարարության սպորտի ոլորտում որպես ավագ խորհրդատու, այնուհետև՝ Նոր Զելանդիայի Սպորտի և հանգստի դեպարտամենտում, Վելինգտոնում։

Որպես հոկեյի մարզիչ նա աշխատել է հատկապես կանանց հետ՝ վեց տարի ղեկավարելով Նոր Զելանդիայի կանանց հավաքականը, ներառյալ 1998 թվականի Ուտրեխտի աշխարհի առաջնությունը և Կուալա Լումպուրի Համագործակցության խաղերը։ Վերջին մրցումից նրա թիմը բերեց բրոնզե մեդալ։ Նա նաև մարզել է Վելինգթոնի կանանց թիմը։

Նա մահացավ 2011 թվականի մայիսի 3-ին Վելինգթոնում մաշկի քաղցկեղի պատճառով։

## Հիշողություն
1990 թվականին, Նոր Զելանդիայի հավաքականի կազմում հանդես գալով և հաղթելով Օլիմպիական խաղերում, նա ընդունվեց Նոր Զելանդիայի մարզական փառքի սրահ։

## Ծանոթագրություններ

Կատեգորիա:Մաշկի քաղցկեղից մահացածներ
Կատեգորիա:Նորզելանդացի քաղծառայողներ
Սրբոց Նահատակաց եկեղեցի (Աղավնո)

**Սրբոց Նահատակաց եկեղեցի** (նաև՝ Սուրբ Նահատակաց եկեղեցի, Նահատակաց Սուրբ եկեղեցի), հայկական առաքելական եկեղեցի Արցախի Հանրապետության Քաշաթաղի շրջանի Աղավնո գյուղում՝ Հայաստան-Արցախ հսկիչ-անցագրային կետի մոտ։

Կրոնական կառույցը բաղկացած է եկեղեցուց և Արցախյան ազատամարտի հուշահամալիրից, որտեղ տեղադրված քարե սալիկների վրա գրված են Բերձորի և հարակից տարածքների ազատագրական և ինքնապաշտպանական մարտերում նահատակված մի շարք ազատամարտիկների անուններ։

2022 թվականի օգոստոսի 26-ին Աղավնո գյուղը, այդ թվում՝ Սրբոց Նահատակաց եկեղեցին, հանձնվել է Ադրբեջանի զինված ուժերի վերահսկողության ներքո։

## Պատմություն
Սրբոց Նահատակաց եկեղեցու կառուցումը նախաձեռնել է «Ազգային ինքնորոշում միավորում» կուսակցությունը կառույցի անդամների և բարերարների հովանավորությամբ, այդ թվում՝ ամերիկահայ Վահե Կարապետյանի։ Շինարարությունն ավարտվել է 2002 թվականին և նույն թվականի հուլիսին օծվել։ Եկեղեցին նվիրված է Բերձորի և հարակից տարածքների ազատագրական և ինքնապաշտպանական մարտերում զոհված ազատամարտիկների հիշատակին, ինչից էլ ստացել է իր անունը։

Եկեղեցու ճարտարապետը Բաղդասար Արզումանյանն է։ Շինարարության համար ծախսվել է 80․000 ԱՄՆ դոլար (այդ ժամանակ շուրջ 45 միլիոն դրամ)։

2020 թվականի նոյեմբերի 9-ին Հայաստանի վարչապետ Նիկոլ Փաշինյանը համաձայնել է Ադրբեջանի Հանրապետության նախագահ Իլհամ Ալիևի և Ռուսաստանի Դաշնության նախագահ Վլադիմիր Պուտինի հետ միասին ստորագրել եռակողմ համաձայնագիր, որով Աղավնո գյուղը, այն Գորիսին ու Ստեփանակերտին կապող ավտոճանապարհը, այդ թվում՝ Սրբոց Նահատակաց եկեղեցին, անցել է Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորախմբի վերահսկողությանը։


Saint Martyrs Church, Aghavno.jpg|Եկեղեցու տեսքը, 06․11․2009թ․
Սրբոց Նահատակաց եկեղեցի (Աղավնո) 02.jpg|Եկեղեցու գմբեթը, 05․07․2021թ․
Սրբոց Նահատակաց եկեղեցի (Աղավնո) 04.jpg|Եկեղեցու մուտքը, 05․07․2021թ․
Սրբոց Նահատակաց եկեղեցի (Աղավնո) 01.jpg|Եկեղեցու մոտ տեղադրված խաչքար, 05․07․2021թ․


## Կրոնական կարգավիճակ
Սրբոց Նահատակաց եկեղեցին պատկանում է Հայ առաքելական եկեղեցու Արցախի թեմին։ 2021 թվականի նոյեմբերի 15-ի դրությամբ այն գործող է։ Եկեղեցում պարբերաբար կազմակերպվում է մկրտության արարողություն։ 2021 թվականի հոկտեմբերի 3-ին Արցախի թեմի առաջնորդ Տեր Վրթանես եպիսկոպոս Աբրահամյանի, թեմի քահանաների, այդ թվում՝ Տեր Բենիամին քահանա Ծատուրյաին կողմից, Աղավնո համայնքի ղեկավար Անդրանիկ Չավուշյանի կնքահայրությամբ եկեղեցու անցկացվել է համայնքի 60 բնակչի մկրտության արարողություն։ 2021 թվականի նոյեմբերի 15-ին Սրբոց Նահատակաց եկեղեցում անցկացվել է Աղավնո համայնքի մի շարք բնակիչների մկրտության արարողությունը։

## Արցախյան ազատամարտի հուշահամալիր
Սրբոց Նահատակաց եկեղեցու կողքին է գտնվում Բերձորի և հարակից տարածքների ազատագրական և ինքնապաշտպանական մարտերի ժամանակ զոհված մի շարք ազատամարտիկների հիշատակին նվիրված հուշահամալիրը, այն կազմված է 4 քարե սալիկներից, որոնց վրա վերին մասում փորագրված է «Նրանք հավերժ մեզ հետ են», իսկ ներքևի մասում նահատակված ազատամարտիկների անունները։ 
մինի|աջից
մինի|աջից
մինի|աջից
մինի|աջից
մինի|աջից
Հուշատախտակներին գրված են հետևյալ ազատամարտիկների անունները՝ 

## Ծանոթագրություններ

Կատեգորիա:Քաշաթաղի շրջանի վանքեր և եկեղեցիներ
Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Սիգրիդ Ագրեն

**Սիգրիդ Աննա Ագրեն ** (, ), ֆրանսիացի թոփ-մոդել։

## Կենսագրություն
Ծնվել է 1991 թվականին Ֆրանսիայի անդրծովյան Մարտինիկա դեպարտամենտում։ Մայրը ֆրանսուհի է, հայրը՝ շվեդ։ Տասներեք տարեկանում հաղթող է ճանաչվել Փարիզում Elite Model Look մոդելային գործակալության կազմակերպած մրցույթում և երկու այլ հաջողակ ֆրանսուհիների հետ մեկնել Շանհայ՝ մասնակցելու եզրափակիչ մրցույթին, որտեղ գրավել է երկրորդ տեղը՝ առաջնությունը զիջելով իր համերկրուհուն՝ հետագայում ճանաչված մոդել դարձած Շառլոտ Դը Կալիպսոյին։ Մրցույթի ավարտին պայմանագիր է ստորագրել Elite Model Look մոդելային գործակալության հետ, սակայն վճռել է մոդելի կարիերա սկսել դպրոցն ավարտելուց հետո միայն։ 2008 թվականին վերադարձել է պոդիում, հաջորդ տարվանից դարձել Prada առևտրային ապրանքանիշի դեմքը։

Տարբեր ժամանակներում մասնակցել է Alberta Ferretti-ի, Alessandro Dell'Acqua-ի, Alexander McQueen-ի, Antonio Berardi-ի, Balenciaga-ի, BCBG Max Azria-ի, Bottega Veneta-ի, Calvin Klein-ի, Carolina Herrera-ի, Chanel-ի, Chloé-ի, Christian Dior-ի, Costume National-ի, D&G-ի, Derek Lam-ի, Diane Von Furstenberg-ի, Donna Karan-ի, Dries van Noten-ի, Emanuel Ungaro-ի, Emilio Pucci-ի, Etro-ի, Fendi-ի, Giambattista Valli-ի, Gianfranco Ferre-ի, Gucci-ի, Haider Ackermann-ի, Hermes-ի, Herve Leger-ի, Jil Sander-ի, John Galliano-ի, Jonathan Saunders-ի, Karl Lagerfeld-ի, Kenzo-ի, Lacoste-ի, Lanvin-ի, Loewe-ի, Louis Vuitton-ի, Marc Jacobs-ի, Marni-ի, Matthew Williamson-ի, Max Azria-ի, Michael Kors-ի, Missoni-ի, Miu Miu-ի, Narcisco Rodriguez-ի, Nina Ricci-ի, Ohne Titel-ի, Phi-ի, Prada-ի, Preen-ի, Proenza Schouler-ի, Rag & Bone-ի, Rick Owens-ի, Roberto Cavalli-ի, Rue du Mail-ի, Ruffian-ի, Sonia Rykiel-ի, Sophia Kokosalaki-ի, Stella McCartney-ի, Thakoon-ի, Valentino-ի, Versace-ի, Yohji Yamamoto-ի, Իվ Սեն Լորանի, Zac Posen-ի և նորաձևության այլ տների ցուցադրություններին։

2013 և 2014 թվականներին հրավիրվել է մասնակցելու «Victoria’s Secret» ընկերության ամփոփիչ ցուցադրություններին։

## Ծանոթագրություններ

## Արտաքին հղումներ
* Профайл на Fashion Model Directory url=   
* Twitter
* Instagram

Կատեգորիա:Մոդելներ այբբենական կարգով
Կատեգորիա:Ֆոտոմոդելներ
Կատեգորիա:Ֆրանսիացի մոդելներ
Արնհեմ տիեզերական կենտրոն

**Արնհեմ տիեզերական կենտրոն** (), Ավստրալիայի առաջին և միակ առևտրային տիեզերական կայանն է։ Գտնվում է Նհուլանբոյ քաղաքի մոտ, Գով թերակղզում, Ավստրալիայի հյուսիսային պատմական շրջան Արնհեմ Լենդի հյուսիս-արևելքում։ Նրա՝ հասարակածից ընդամենը 12 աստիճան դեպի հարավ գտնվելու փաստը, այն դարձնում է տիեզերական կայանի համար հարմար վայր։

Արնհեմի տիեզերական կենտրոնը պատկանում է և շահագործվում է Equatorial Launch Australia (ELA) ընկերության կողմից։

## Հարմարություններ
Արնհեմի տիեզերական կենտրոնը սարքավորված է ինչպես ենթաուղեծրային թռիչքներ, այնպես էլ փոքր ուղեծրային թռիչքներ իրականացնելու համար։ Կայանի հասարակածի մոտգտնվելու դիրքը  նախընտրելի է դեպի արևելք արձակվող ուղեծրային հրթիռների համար, քանի որ լրացուցիչ արագություն է ապահովվում Երկրի պտույտի պատճառով։

## Գործարկումներ
2022 թվականի հունիսի 26-ին ՆԱՍԱ ամերիկյան տիեզերական գործակալությունը օգտագործել է կայանը առաջին անգամ Միացյալ Նահանգներից դուրս գտնվող առևտրային տիեզերական կայանից թռիչք կազմակերպելու համար։ Արձակվել է Black Brant IX հրթիռը, որը կրել է Մադիսոնի վիսկոնսինյան համալսարանի ռենտգենյան աստղագիտական նպատակների համար ռենտգենյան քվանտային կալորաչափ (XQC)։ Առաքելությունը 327 կմ հեռակետով ենթաուղեծրային թռիչք էր։ Դա Արնհեմի տիեզերական կենտրոնից ենթաուղեծրային հրթիռի առաջին արձակումն է եղել։ Առաքելությունը հաջող է անցել։

ՆԱՍԱ-ի կողմից հետագա արձակումները նախատեսված են 2022 թվականի հուլիսի 4-ին և հուլիսի 12-ին։

## Ծանոթագրություններ

Կատեգորիա:Տիեզերական կայաններ
Կատեգորիա:ՆԱՍԱ